Source: https://www.riigiteataja.ee/akt/114012020010
Timestamp: 2020-04-04 12:46:17+00:00
Document Index: 5131237

Matched Legal Cases: ['§ 1', '§ 3', '§ 6', '§ 7', '§ 9', '§ 10', '§ 11', '§ 12', '§ 14', '§ 15', '§ 17', '§ 18', '§ 1', '§ 3', '§ 6', '§ 7', '§ 5', '§ 9', '§ 10', '§ 11', '§ 12', '§ 11', '§ 14', '§ 15', '§ 17', '§ 18']

§ 1 Reguleerimisala ja meetme rakendamise piirkond
§ 3 Määruses kasutatud terminid
2 Toetatavad tegevused, toetuse suurus, abikõlblikud kulud ja abikõlblikkuse periood
§ 6 Toetuse suurus ja osakaal spetsialisti eluruumi kohta
§ 7 Abikõlblikud ja mitteabikõlblikud kulud toetuse kasutamisel
§ 9 Spetsialistile ja eluruumile seatavad tingimused
3 Taotlusvooru korraldamine, taotluste menetlemine, otsused, aruandlus ja toetuse tagasinõudmine
§ 10 Taotlusvooru korraldamiseks antava toetuse jaotus
§ 11 Toetuse andmine kohaliku omavalitsuse üksusele
§ 12 Taotleja ja taotluse nõuetele vastavuse kontroll
§ 14 Toetuse tagasinõudmine
§ 15 Aruannete esitamine
4 Kohaliku omavalitsuse üksuse õigused ja kohustused
§ 17 Kohaliku omavalitsuse üksuse õigused ja kohustused
§ 18 Vaide esitamine ja menetlemine
RT I, 14.01.2020, 10
Vastu võetud 30.12.2019 nr 66
§ 1. Reguleerimisala ja meetme rakendamise piirkond
(1) Määrus reguleerib Kagu-Eesti spetsialistide eluasemete toetusmeetmest (edaspidi meede) toetuse andmist, kasutamist ja tagasinõudmist.
(3) Meetme rakendamise piirkonnad on Võru maakond, Valga maakond ja Põlva maakond (edaspidi ka piirkond või Kagu-Eesti).
(1) Toetuse andmise eesmärk on hoogustada Kagu-Eesti arengut, parandades riigi ja kohaliku omavalitsuse üksuste koostöös spetsialistide elamistingimusi, aidates seeläbi kaasa piirkonna majandusarenguks oluliste spetsialistide jäämisele ja tulemisele piirkonda.
(2) Määrusega panustatakse meetme tulemusnäitaja saavutamisse, milleks on toetuse abil Kagu-Eestisse jäänud spetsialistide arv, projekti abikõlblikkuse perioodi lõppemisest arvates vähemalt järgmiseks kolmeks aastaks.
(3) Toetusega panustatakse väljundnäitaja saavutamisse, milleks on soetatud või korrastatud eluruumide arv Kagu-Eesti kohaliku omavalitsuse üksustes.
§ 3. Määruses kasutatud terminid
3) e-keskkond – elektrooniline keskkond, mille kaudu saab kohaliku omavalitsuse üksus Riigi Tugiteenuste Keskusele esitada nõutud dokumente.
(2) Meetme rakendamist korraldab Riigi Tugiteenuste Keskus (edaspidi rakendusüksus), kelle ülesanne on korraldada taotlusvoor Kagu-Eesti kohaliku omavalitsuse üksustele, menetleda esitatud taotlusi, teha väljamakseid, kontrollida vahendite kasutamist ning korraldada seiret ja aruandlust.
2. peatükk Toetatavad tegevused, toetuse suurus, abikõlblikud kulud ja abikõlblikkuse periood
(1) Meetme raames antakse toetust piirkonna kohaliku omavalitsuse üksusele tema territooriumil elavate spetsialistide elamistingimuste parandamiseks, panustades seeläbi §-s 2 nimetatud eesmärgi, tulemus- ja väljundnäitajate saavutamisse ning arvestades käeolevas määruses sätestatud nõudeid.
(2) Toetust kasutatakse järgmisteks tegevusteks:
§ 6. Toetuse suurus ja osakaal spetsialisti eluruumi kohta
(1) Riigi ja kohaliku omavalitsuse üksuse toetus võrdsetes osades on ühe spetsialisti eluruumi kohta kokku kuni 67 protsenti projekti abikõlblikest kuludest.
(2) Riigi ja kohaliku omavalitsuse üksuse toetus võrdsetes osades on ühe spetsialisti eluruumi kohta minimaalselt 2000 eurot ja maksimaalselt 10 000 eurot.
§ 7. Abikõlblikud ja mitteabikõlblikud kulud toetuse kasutamisel
(1) Meetme raames loetakse abikõlblikuks kuluks spetsialisti eluruumi ostmise ja spetsialisti eluruumi ehitustööde kulud, mis on otseselt vajalikud §-s 2 nimetatud toetuse eesmärgi saavutamiseks ja § 5 lõikes 2 nimetatud tegevusteks, arvestades käesolevas määruses sätestatud piiranguid.
(2) Meetme raames ei toetata tegevusi, milleks on võimalik toetust taotleda keskkonnaministri 17. veebruari 2006. a määruse nr 13 „Keskkonnakaitse valdkonna projekti rahastamise taotluse kohta esitatavad nõuded, taotluste hindamise tingimused, kord ja kriteeriumid, toetatavad tegevused, otsuse tegemise, lepingu täitmise üle kontrolli teostamise ning aruandluse kord”, keskkonnaministri 17. mai 2018. a määruse nr 12 „Ühisveevärgi- ja kanalisatsiooniga liitumise toetuse andmise tingimused ja kord” ning riigihalduse ministri 22. veebruari 2018. a määruse nr 14 „Hajaasustuse programm” alusel.
(3) Kohaliku omavalitsuse üksus võib tegevusteks vajalikele abikõlblikele kuludele seada täiendavaid tingimusi.
(2) Projekti abikõlblikkuse periood algab taotluse rakendusüksusele esitamise kuupäeval või taotluses märgitud kuni kaks kuud hilisemal kuupäeval taotluse esitamise kuupäevast alates.
(3) Projekti abikõlblikkuse periood on kuni 12 kuud. Erandina võib tähtaega põhjendatud juhul pikendada kuni kuue kuu võrra, kui projekti käigus ilmnenud ootamatute takistuste tõttu ei saa eeldada selle tähtajast kinni pidamist.
(4) Toetuse saaja võib taotleda projekti lõpetamist enne taotluse rahuldamise otsuses märgitud tähtpäeva, tingimusel et kõik projekti tegevused on tehtud.
§ 9. Spetsialistile ja eluruumile seatavad tingimused
(1) Määruse tähenduses loetakse spetsialistiks füüsilist isikut, kes vastab vähemalt järgmistele tingimustele:
1) tal on piirkonna majandusarengu seisukohast vajalik haridus, väljaõpe või töökogemus;
2) tal ei ole riiklike maksude osas maksuvõlga, välja arvatud juhul, kui see on ajatatud;
3) tal on piirkonnas tegutsevas ettevõttes tööandjaga dokumentaalselt tõendatav töösuhe.
(2) Kohaliku omavalitsuse üksus võib spetsialistile esitatavaid nõudeid piirkonna eripärast ja majandusarengu vajadustest tulenevalt täpsustada.
(3) Eluruumiks loetakse aasta ringi elamiseks sobivat eramut, ridaelamu- või paarismajaboksi või korterit. Eluruumina kasutatava hoone kasutusotstarve peab olema avalikes registrites majandus- ja taristuministri 2. juuni 2015. a määruse nr 51 „Ehitise kasutamise otstarvete loetelu” kohaselt elamu.
(5) Eluruum peab olema spetsialisti omandi või kaas- või ühisomandina kinnisturaamatusse kantud ning see peab olema spetsialisti alaline elukoht hiljemalt projekti elluviimise lõpuks. Ühis- või kaasomandi puhul toetatakse ühe omaniku eluruumi korrastamist ning sellisel juhul tuleb esitada teiste omanike kirjalik nõusolek, milles nõustutakse toetuse taotlemisega.
(6) Meetme raames korrastatav või soetatav eluruum peab olema kantud ehitusregistrisse.
3. peatükk Taotlusvooru korraldamine, taotluste menetlemine, otsused, aruandlus ja toetuse tagasinõudmine
§ 10. Taotlusvooru korraldamiseks antava toetuse jaotus
(1) Taotlusvooru rahaline maht kohaliku omavalitsuse üksuste kaupa kehtestatakse riigihalduse ministri käskkirjaga.
(2) Kohaliku omavalitsuse üksusele eraldatava toetuse suurus taotlusvoorus otsustatakse järgmiselt:
1) 50 protsenti taotlusvooru vahenditest jaotatakse kohaliku omavalitsuse üksuste vahel võrdselt;
2) 50 protsenti taotlusvooru vahenditest jagatakse vastavalt kohaliku omavalitsuse üksuses elavate inimeste arvule.
(3) Taotlusvooru rahalise mahu arvestamiseks saadab Rahandusministeerium kohaliku omavalitsuse üksustele teabe vooru vahendite riigi rahalise toetuse maksimaalse võimaliku summa kohta. Kohaliku omavalitsuse üksus esitab Rahandusministeeriumile kirjalikult teada antud tähtpäevaks andmed summa kohta, millega kohaliku omavalitsuse üksus on valmis meetme rakendamises jooksval aastal osalema.
(4) Kui kohaliku omavalitsuse üksus ei soovi taotlusvooru vahendeid võimalikus maksimaalses summas kasutada, võib voorust üle jäänud vahendid jagada teiste kohaliku omavalitsuse üksuste vahel lähtuvalt lõikes 2 toodud põhimõtetest, suurendades lõike 2 punktis 1 kavandatud kohaliku omavalitsuse üksuse maksimaalset summat.
§ 11. Toetuse andmine kohaliku omavalitsuse üksusele
(2) Taotlejaks võib olla üksnes piirkonnas asuv kohaliku omavalitsuse üksus.
(3) Taotluses esitatakse vähemalt järgmine informatsioon:
2) projekti pealkiri, asukoht, eesmärgid, väljundid ja tulemused;
3) projekti ajakava ja tegevusplaan, mis sisaldab muu hulgas ka infot spetsialistide sihtrühma kohta ja toetuse kasutamise põhimõtteid;
5) kinnitus kohaliku omavalitsuse üksuse finantseeringu olemasolu kohta;
6) kinnitus määruses sätestatud toetuse kasutamise põhimõtete järgmise kohta;
7) projekti eelarve.
(4) Taotluste vastuvõtmise alustamisest ja taotluse esitamise tähtpäevast teavitab rakendusüksus kirjalikult piirkonna kohaliku omavalitsuse üksusi.
(5) Rakendusüksus teeb oma veebilehel teatavaks toetusmeetme rakendamise alusdokumendid ja nõustab kohaliku omavalitsuse üksust meetmega seotud küsimustes.
(6) Taotluse esitab taotleja esindaja rakendusüksusele e-keskkonna kaudu digitaalselt allkirjastatuna.
§ 12. Taotleja ja taotluse nõuetele vastavuse kontroll
(2) Rakendusüksus kontrollib taotluse ja taotleja vastavust §-des 2, 5–9 ja 11 esitatud nõuetele.
(3) Taotluse menetlemise käigus võib rakendusüksus nõuda taotlejalt taotluse täiendamist või muutmist, kui ta leiab, et taotlus ei ole piisavalt selge või selles esinevad puudused, näidates ühtlasi, millised asjaolud vajavad täiendavat selgitamist, täiendamist või lisainformatsiooni.
(4) Taotluse menetlemise tähtaeg on kuni 20 tööpäeva taotluse esitamise tähtpäevast alates. Kui taotluses avastatakse puudusi, teavitab rakendusüksus sellest viivitamata taotlejat ja annab puuduste kõrvaldamiseks aega üldjuhul kuni kümme tööpäeva, mille võrra pikeneb taotluse menetlemise tähtaeg.
(5) Kui taotlus ei vasta nõuetele ja taotleja ei vii seda lõikes 4 nimetatud tähtaja jooksul nõuetega vastavusse, teeb rakendusüksus taotluse rahuldamata jätmise otsuse.
(6) Kui taotleja ei vasta § 11 lõikes 2 esitatud nõudele, teeb rakendusüksus taotluse rahuldamata jätmise otsuse.
(2) Taotluse rahuldamise otsus tehakse vastavaks tunnistatud taotluste puhul.
(3) Taotluse rahuldamata jätmise otsus tehakse projektide puhul, mida rakendusüksus ei tunnista nõuetele vastavaks.
(4) Taotluse rahuldamise otsuses esitatakse järgmised andmed:
2) toetuse saaja nimi ja aadress;
5) projekti eesmärk, toetatavad tegevused ja nende tegemise eeldatav ajakava;
6) projekti abikõlblikkuse periood;
8) toetuse maksmise aluseks olevate dokumentide, teabe ja aruannete esitamise kord;
9) finantskorrektsiooni alused ja taotluse rahuldamise otsuse kehtetuks tunnistamise alused;
10) viide otsuse vaidlustamise koha, tähtaja ja korra kohta;
11) otsuse tegija andmed;
12) toetuse maksmise tingimused;
13) muu vajalik teave.
(5) Taotluse rahuldamata jätmise otsuses esitatakse järgmised andmed:
2) taotleja nimi, aadress ja registrikood;
(6) Enne taotluse rahuldamata jätmist antakse taotlejale võimalus esitada oma seisukohad.
§ 14. Toetuse tagasinõudmine
(1) Rakendusüksusel on õigus nõuda toetus kohaliku omavalitsuse üksuselt osaliselt või täielikult tagasi, kui:
2) toetuse saaja ei ole täitnud talle taotluse rahuldamise otsuses pandud kohustusi.
(2) Toetuse tagasimaksmise tähtaja määrab rakendusüksus. Põhjendatud juhtudel võib rakendusüksus toetuse saaja kirjalikult esitatud põhjendatud taotluse alusel toetuse tagasimaksmise tähtaega mõistliku aja võrra pikendada.
§ 15. Aruannete esitamine
(1) Kohaliku omavalitsuse üksus esitab rakendusüksusele aruanded toetuse kasutamise ning saavutatud väljundite ja tulemuste kohta taotluse rahuldamise otsuses sätestatud tähtaegadel. Rakendusüksus menetleb aruandeid 20 tööpäeva jooksul nende registreerimisest arvates. Kui aruande kontrollimisel avastatakse ebatäpsusi, teatatakse sellest viivitamata toetuse saajale ja määratakse tähtaeg puuduste kõrvaldamiseks. Puuduste kõrvaldamiseks antakse kuni kümnetööpäevane tähtaeg, sealjuures pikeneb aruande menetlemise tähtaeg puuduste kõrvaldamiseks antud aja võrra.
(2) Aruande vormid kehtestab rakendusüksus ja teeb need kättesaadavaks oma veebilehel.
(3) Rakendusüksusel on õigus teostada kohaliku omavalitsuse üksuses kohapealset kontrolli ja auditit toetuse kasutamist kajastavate andmete ja dokumentide osas. Rakendusüksusel on õigus nõuda kohaliku omavalitsuse üksuselt projekti tegevuste ja kulude kohta mistahes täiendavate andmete ja dokumentide esitamist.
Rakendusüksus maksab toetuse kohaliku omavalitsuse üksusele välja ettemaksena üldjuhul kümne tööpäeva jooksul pärast taotluse rahuldamise otsuse tegemist.
4. peatükk Kohaliku omavalitsuse üksuse õigused ja kohustused
§ 17. Kohaliku omavalitsuse üksuse õigused ja kohustused
(1) Kohaliku omavalitsuse üksusel on õigus:
1) kehtestada spetsialisti eluruumi korrastamise ja soetamise täpsustavad tingimused;
2) saada rakendusüksuselt informatsiooni ja nõuandeid, mis on seotud määruses sätestatud nõuete ja kohustuste täitmisega.
(2) Kohaliku omavalitsuse üksus kohustub tagama käesolevas määruses ja taotluse rahuldamise otsuses sätestatud kohustuste täitmise, sealhulgas:
1) panustama meetme eesmärkide saavutamisse taotluses esitatud tulemuste osas ja korraldama spetsialistide elamistingimuste parandamise tegevuse oma territooriumil;
2) edastama rakendusüksusele hiljemalt taotluse esitamisel teabe lõike 1 punkti 1 kohaselt kehtestatud õigusakti kohta;
3) tagama projekti elluviimise oma territooriumil taotluse rahuldamise otsuses sätestatud ajakavas;
4) avaldama pärast vastava otsuse tegemist oma veebilehel nende spetsialistide ees- ja perekonnanime, kelle eluruum on meetme raames korrastatud või soetatud;
5) kandma projekti elluviimisel vabanenud toetuse või toetuseks kasutamata jäänud vahendid toetuse rahuldamise otsuses märgitud tähtpäevaks Riigi Tugiteenuste Keskuse arvelduskontole;
6) esitama rakendusüksusele rakendusüksuse poolt ette nähtud vormil e-keskkonna kaudu aruanded projekti vahendite kasutamise kohta ning järelaruande rakendusüksuse poolt ette nähtud vormil e-keskkonna kaudu esimese ja kolmanda aasta näitajate kohta, üldjuhul teisel ja neljandal aastal projekti lõppemist arvates;
7) esitama rakendusüksusele tähtajaks nõutud informatsiooni;
8) säilitama toetuse andmise ja kasutamisega seotud dokumente dokumentide tekkimisele järgneva seitsme aasta jooksul.
§ 18. Vaide esitamine ja menetlemine
Kohaliku omavalitsuse üksusel on õigus esitada rakendusüksuse otsuse või toimingu peale vaie haldusmenetluse seaduses sätestatud korras. Vaide lahendab rakendusüksus.